Source: http://hu.goa.gameforge.com/game/guide/55
Timestamp: 2017-09-19 17:15:07
Document Index: 3489596

Matched Legal Cases: ['§1', '§2', '§2', '§2', '§2', '§2', '§2', '§2', '§3', '§4', '§5', '§6', '§6', '§7', '§8', '§9', '§10', '§11']

Játék és Fórum Szabályok - A játék | Gates of Andaron
Játék és Fórum Szabályok
§1 Nevek használata
Játékos, bolt és céh nevek amelyek sértőek, trágárak, rasszisták, szexuális tartalmúak, félelmet keltőek, illegális dolgokkal kapcsolatosak, radikális politikai nézetűek vagy megtévesztőek (pl. Team tagra utalóak) tilos a használatuk.
Értelmetlen boltnevek (pl.: "asdfg" or "@@@@@@@") használata tilos.
A gatesofandaron.hu bármely csapattagjának nevét vagy arra hasonlót használni tilos.
Tilos nevekben vagy bármilyen hivatkozásban használni a következő rövidítéseket "GM", "SGM", "GA", "TM", "GSR" és "CM". Ezekhez nagyon hasonló, megtévesztésre alkalmas elő-, vagy utótagok használata is tilos.
Adj magyar nevet a boltnak, hiszen az a játék hivatalos nyelve. A magyaron kívül az angol megengedett, más nyelv használata tilos.
§2 Viselkedés
Más játékosokkal legyél barátságos. Sértegetés, fenyegetés, "spam" nem megengedett.
Valós fenyegetés szigorúan tilos, és végleges kitiltással büntethető.
Ha úgy érzed valaki megszegte a szabályt, lépj kapcsolatba azonnal egy GM-el a játék támogatást kezelő felületen (support.gatesofandaron.hu). Készíts bizonyítékként képernyő képet vagy videót.
Más játékosokat kényszeríteni, átverni, elnyomni tilos, és akár végleges kitiltással is büntethető.
§2.1 Valós életbeli fenyegetés
§2.2 Játékon belüli kereskedés két játékos között
Mindig legyél nagyon körültekintő egy kereskedés alkalmával! Ellenőrizd mit veszel, és mit adsz érte cserébe! A csalás nem megengedett és büntetést vonhat maga után.
Tárgyak, pénz és egyéb dolgok folyamatos kéregetése nem megengedett.
Esetleges csalás miatt elvesztett tárgyak visszaadására sajnos nincs lehetőségünk.
§2.3 Új játékosok
Ne gúnyold ki a kezdőket. Ne adj nekik hamis információkat, hogy összezavarodjanak. Te is voltál kezdő.
Kereskedés nagy szintkülönbség esetén sem irányulhat a tapasztalatlan kisebb szintű játékos átverésére.
§2.4 Titkos iratok
Szinthatárok a titkos iratokon:
10 = Szintkorlát 10-20
20 = Szintkorlát 20-30
30 = Szintkorlát 30-40
40 = Szintkorlát 40-50
50 = Szintkorlát 50-60
60 = Szintkorlát 60-70
70 = Szintkorlát 70-80
80 = Szintkorlát 80-90
Nem a szintedhez tartozó titkos iratra bemenni tilos. Kivétel ez alól, ha mentorként vagy bent a titkos irathoz tartozó mentorált játékossal.
§2.5 Fórum
A fórum szabályzata vonatkozik a fórum valamint a játék adatbázis megjegyzéseket kezelő rendszerére is (lexikon).
Az alfórumok egymástól eltérő (vagy speciális) szabályzati pontokkal rendelkezhetnek, a moderálásért a fórum moderátor csapata a felelős.
Kérjük, hogy minden esetben magyar nyelven szólj hozzá a fórumon, és tartsd be annak szabályzatát!
§2.6 Tartalom
A felhasználási feltételekben rögzített pontok érvényesek minden fórum hozzászólás és megjegyzés tartalmára. A tulajdonos nem vállal felelősséget a játékosok által közzétett hozzászólások vagy megjegyzések valóságtartalmáért, illetve védett tartalmak közzétételéért.
Pornográf, politikai tartalmú, trágár, rasszista, illegális valamint félelmet keltő hozzászólások, megjegyzések elhelyezése tilos, és eltávolításra kerül. Ide tartoznak a következő tartalmak is: kulcsok, "hack", "crack" programok, csalások (cheats), robotok (bot programok), illegális tartalmakkal feltöltött oldalak hivatkozásai (warez).
Tilos más játékosok neveinek, beszélgetéseinek közzététele, legfőképpen azok inzultálása, lejáratása céljából. Tilos más játékosokat provokálni, szándékosan dühíteni a hozzászólásokban.
Azok a hozzászólások, melyek nem a témához kapcsolódnak (pl.: spam, off, egyéb szabálytalan tartalom) eltávolításra kerülhetnek.
Tilos valódi pénzért hirdetni, és eladni account-ot, játékbeli tárgyakat, pénzt.
Tilos nem Gameforge által üzemeltetett játékokat reklámozni.
Tilos support jegyek tartalmát a fórumon közzétenni.
Tilos tiltásokról témát indítani, azt a fórumon kibeszélni.
Tilos a játékosok team tagként való viselkedése. Ha a teamhez akarsz csatlakozni, akkor nyitott felvétel esetén jelentkezz!
Tilos a fórum "jelentés" gombjának indokolatlan használata.
§3 Csevegő használata a játékban
A játékban található csevegő ablak hivatalos nyelve a magyar illetve az angol használata megengedett.
Más idegen nyelvek használata kizárólag suttogásban engedélyezett!
Gondold meg mit mondasz! Vulgáris, sértő üzenetekért kitiltást kaphatsz!
Más oldalak reklámozása, amik nem kapcsolódnak a Gates of Andaron játékhoz, vagy a Gameforge-hoz, tilos.
§4 Hibák kihasználása
Hiba esetén arról azonnal értesíteni kell a GM csapatot a jegyrendszeren keresztül. (support.gatesofandaron.hu)
Tilos olyan hibák kihasználása, amikkel jogosulatlan előny szerezhető a játékban. Ezt tiltással büntetjük.
Korlátozott (vagy zárt) területekre belépni szigorúan tilos.
Tilos a játék szabályos működésébe való szándékos beavatkozás. Aki ezt megszegi, kitiltással büntethető!
§5 Csalás, script használat és kliens manipuláció
A GatesofAndaron kliens módosítása szigorúan tilos.
Akik nem a GameForge 4D által forgalmazott Gates of Andaron szoftvert használják a játékra, azonosítójukat véglegesen kitilthatjuk.
Olyan programok használata, amelyek beavatkoznak a kliens szoftver szabályszerű működésébe (scriptek, makrók és programok), szigorúan tilos, és végleges kitiltással büntethető.
Tilos a makrókat futtató egér és billentyűzetek használata. Ilyen esetben ezeket a funkciókat ki kell kapcsolni az eszközön.
Aktív játék nélküli fejlődés tilos. (autoleveling)
§6 Titkos adatok
Tartsd titokban az adataidat. Azok megosztása másokkal tilos! Azonosítód titkos adatainak (email cím, jelszó) védelméért te vagy a felelős!
A Gates of Andaron csapata SOHA SEMMILYEN körülmények között NEM kéri/kérheti el az adataidat!
§6.1 Azonosítók cseréje
A felhasználási feltételekben rögzítetteknek megfelelően az azonosítók cseréje nem megengedett.
§7 Kapcsolat a játékmesterekkel (GM, SGM)
Bármely Gates of Andaron csapattag által adott utasítás azonnal követendő.
A GM-ek nem tudnak és nem is adhatnak semmilyen tárgyat másoknak, nem juttathatnak előnyhöz senkit. Ide tartozik pl: arany, tárgy vagy szint, szörnyek újraélesztése, kémkedés. Ne is kérd őket ilyenre vagy hasonlóra!
Ne hívd meg a GM-eket a céhbe, csoportba vagy add a barátlistádra.
Tiltásokkal szembeni fellebbezések és információ kérés helye a support felület. (support.gatesofandaron.hu).
Tiltásokat nyilvánosan megvitatni, kibeszélni tilos.
Ha nem értesz egyet a tiltásoddal, akkor a jegyrendszerben kérd a felülvizsgálatát egy magasabb szinten. (SGM, GA, CM)
Fellebbezéseket a kitiltástól számítva maximum két hétig fogadunk el. Utána benyújtott fellebbezések kivizsgálására nincs lehetőség.
§8 Események
Tarts be minden GM utasítást.
Az engedetlenség az eseményről való kitiltást eredményezi, súlyos esetben kitiltást.
§9 Több azonosító (multi)
§10 Rajongói, céh oldalak
Ha szeretnél létrehozni egyet, és használnád a játék vagy a weboldal grafikáit, egyes elemeit akkor keresd meg a GA-t vagy a CM-et a jegyrendszerben, és elbírálják a kérelmedet.
Minden ilyen kérés helye kizárólag a jegyrendszer.
§11 Kitiltások
A fenti szabályzat megszegése az alábbi büntetéseket vonhatja maga után (nem sorrendben!):
Játékkapcsolat megszakítása (kick)
Számla vagy karakter tiltás (ban) - átmeneti vagy végleges (súlyosságtól függően)
GatesofAndaron.hu Fórum Szabályzat
A GatesofAndaron.hu csapat tagjai fenntartják a jogot arra, hogy figyelmeztessenek, cenzúrázzanak és kitiltsák azokat a Felhasználókat akik nem követik a szabályokat. Súlyos esetekben, amiket a Csapat egyénileg bírál el, a szabálytalankodó Felhasználót a játékból és a chatről (IRC) is kitilthatják; ez a chat-en való szabálytalankodásra is vonatkozhat. A szabályok a hozzászólásokra és személyes üzenetekre (PM) is vonatkoznak. A teljes fórum bele van foglalva a Gates Of Andaron Feltételeibe, vagyis a német törvények vonatkoznak a fórum egészére. A GatesofAndaron.hu Csapat tagjai nem felelősek azokért a hozzászólásokért, amik másolásvédett (azaz védjegy alatt álló) képeket és linkeket tartalmaznak.
A fórum és a teljes GatesofAndaron.hu nyelve a magyar. Más nyelvet a fórumon sehol nem szabad használni. A nem magyar üzenetekét végleges kitiltás jár!
- általánosan:véglegesen tiltunk olyan hozzászólásért ami nem magyarul van írva
- ha a hozzászólásban a Gates Of Andaronhoz kapcsolódó nem magyar kifejezések rövidítések vannak, azért nem figyelmeztetünk
- ha a hozzászólásban a köznyelvben használt idegennyelvű kifejezések, rövidítések vannak, azért nem figyelmeztetünk (pl: oh, my god; lol; glotr; ok), de a hozzászólás egyébként magyarul van és a tartalma egyértelmű, kivétel ez alól a trágárkodások és provokálásnak szánt ilyen jellegű beszúrások
- nem figyelmeztetünk idegennyelvű idézetek miatt, ha szerepel mellettük a magyar fordítása,
- nem figyelmeztetünk nem magyar nick nevekért, szövetségnevekért
- minden esetben figyelembe vesszük a fórumozó magatartását, és a hozzászólás szándékát.
Tilos pornográf, szélsőpolitikai, morálisan veszélyes, törvényellenes, törvény szerint fenyegetésnek minősülő tartalmat és linkeket hozzászólásban vagy bármilyen más formában feltenni. Továbbá kulcsokat, hack-eket, feltört vagy más illegális tartalmat, illegális letöltő oldalakat ("warez") feltenni
Tilos a sértegetés, trágárkodás, közönséges beszéd a fórumon, és tilos ilyen tartalom belinkelése is.
Tilos más fórumozók idegesítése, provokálása, veszekedés szítása.
Tilos nem GameForge által birtokolt (profiljába illő) böngésző alapú (vagy MMOG) játék reklámozása és linkelése. Ugyanez vonatkozik az úgynevezett tolvaj játékokra (harapólink, toborzólink, stb), amik célja az, hogy egy linkre való klikkeléssel előnyhöz juss (a GF játékoké is!).
Privát szerver reklámozása, linkelése Tilos.
Tilos a moderátorok nem hivatalos segítése.
Tilos személyes üzenetet illetve beszélgetést hozzászólásban feltenni annak résztvevő(inek) beleegyezése nélkül. Ez a kikötés nem csak a Gates Of Andaron és fórum személyes üzenetekre, hanem nem Gates Of Andaron-nal kapcsolatos kommunikációs formára is értendő, például MSN, IRC, AIM
Egy már lezárt téma újra indítása tilos! Újraindításhoz az illetékes moderátor engedélye szükséges.
Tilos a fórumtémák offolása, azaz olyan hozzászólásokat írni, amik nem az adott témához tartoznak
Tilos a jelentés gombbal való visszaélés/fölösleges használata. Arra vonatkozóan ha a Felhasználó használja a "jelentés" gombot, holott egyértelmű hogy nem történt szabálytalanság.
Nem szabad kitiltott felhasználók nevében hozzászólást írni.
Tilos konkrét témát/kérelmet felhozni kitiltott Felhasználóval kapcsolatban a fórumon vagy IRC-n. Ilyennel kapcsolatban a csapattagok csak privát adhatnak felvilágosítást és csak annak aki tiltva van.
- Minden egyes fórumhasználónak követnie kell a szabályokat. Ha úgy érzed, jogtalanul figyelmeztettek, először lépj kapcsolatba a moderátorral (MOD), aki figyelmeztetett. Ha nem vagy elégedett, lépj kapcsolatba a Szuper Moderátorral (SMOD), aki az előbbi moderátor csapatfőnöke. Ha még mindig nem vagy elégedett, beszélj a Fórum Adminisztrátorral (BA). A Fórum Adminisztrátor szava már végleges az ilyen esetekben. Ugyanez vonatkozik arra, ha bezárják a témádat. Továbbá ne nyiss meg olyan témát ami már egyszer meg lett nyitva. Ennek szűrésére használd a keresést.
- Többszöri figyelmeztetés a fórumról való kitiltáshoz vezethet. Minden ilyen esetet egyénileg vizsgálunk át.
- A Fórum csapat tagjainak küldhetsz e-mailt, esetleg megkeresheted őket IRC-n. De itt csak tájékoztató jelleggel kérhetsz tőlük információt. Ha szeretnél valamire engedélyt kérni, vagy reklamálni egy esetleges tiltás miatt azt a support ( http://support.gatesofandaron.hu/ ) rendszeren keresztül teheted meg!
- Fórum Adminisztrátorok és Szuper Moderátorok (vészhelyzetben) kitilthatnak felhasználót, megváltoztathatják a Fórum rangot és a felhasználónevet.
- Szuper Moderátorokat a Fórum Adminisztrátornál lehet kritizálni.
- Fórum Adminisztrátorokat másik Fórum Adminisztrátornál, illetve a Team Menedzsernél ™, Community Menedzsernél (CoMa) lehet kritizálni.
- Nem GameForge által birtokolt böngészö alapú játék reklámozása és linkelése, privát szerver reklámozása, személyes üzenet engedély nélküli közlése, illetve nem magyar nyelvű üzenet esetén első alkalommal 14 nap kitiltás, második alkalommal végleges. (ez nem játékonként, hanem összesen számít)
- Ha valaki a fórumról végleg kitiltásra került, akkor a kitiltása után 6 hónapra kérhet engedélyt újra regisztrációra a Fórum Admintól (BA).
A többi szabályzati pont megszegése figyelmeztetést vonhat maga után.
A Fórum adminisztrátor extrém esetekben kérhet játékbeli kitiltást is a fórumozóra. Általános alapelv, hogy tiltást olyan esetekben kérünk, ahol a fórumról való végleges tiltás "nem használt", illetve ha nagyon súlyos a szabálysértés. Az ilyen tiltások mértéke a Fórum Adminisztrátor hatásköre.
- bárki inzultálása, fenyegetése
- folyamatos reklámozás
A fórumon a felhasználó felelős az általa közölt tartalomért.
A Felhasználási Feltételek a Gates of Andaron minden felhasználójára érvényesek, a fórumra való regisztráció előtt a felhasználónak kötelessége elolvasni azokat.